Document ID: 32004R1829

ΚΑΝΟΝΙΣΜΌΣ (ΕΚ) αριθ. 1829/2004 ΤΗΣ ΕΠΙΤΡΟΠΉΣ
της 21ης Οκτωβρίου 2004
για τη θέσπιση παρεκκλίσεων από τις διατάξεις του κανονισμού (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου για τις στατιστικές των αποβλήτων όσον αφορά το Βέλγιο, την Πορτογαλία, την Ελλάδα και την Κύπρο
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων (1), και ιδίως το άρθρο 4 παράγραφος 1,
το αίτημα που υπέβαλε το Βέλγιο στις 12 Νοεμβρίου 2003,
το αίτημα που υπέβαλε η Πορτογαλία στις 4 Δεκεμβρίου 2003,
το αίτημα που υπέβαλε η Ελλάδα στις 15 Ιανουαρίου 2004,
το αίτημα που υπέβαλε η Κύπρος στις 4 Μαρτίου 2004,
Εκτιμώντας τα ακόλουθα:
(1)
Σύμφωνα με το άρθρο 4 παράγραφος 1 του κανονισμού (ΕΚ) αριθ. 2150/2002, η Επιτροπή μπορεί, κατά τη διάρκεια μεταβατικής περιόδου, να χορηγεί παρεκκλίσεις από ορισμένες διατάξεις των παραρτημάτων του εν λόγω κανονισμού.
(2)
Τέτοιες παρεκκλίσεις πρέπει να χορηγηθούν, έπειτα από αίτημά τους, στο Βέλγιο, στην Πορτογαλία, στην Ελλάδα και την Κύπρο.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος που συστάθηκε με την απόφαση 89/382/EOK, Ευρατόμ του Συμβουλίου (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με τον παρόντα κανονισμό χορηγούνται οι ακόλουθες παρεκκλίσεις από τις διατάξεις του κανονισμού (ΕΚ) αριθ. 2150/2002:
α)
Στο Βέλγιο χορηγούνται παρεκκλίσεις για την παραγωγή των αποτελεσμάτων σχετικά με το τμήμα 8 σημείο 1.1 μέρη 1 (Γεωργία, θήρα και δασοκομία), 2 (Αλιεία) και 16 (Δραστηριότητες υπηρεσιών) του παραρτήματος Ι και σχετικά με το τμήμα 8 παράγραφος 2 του παραρτήματος ΙΙ.
β)
Στην Πορτογαλία χορηγούνται παρεκκλίσεις για την παραγωγή των αποτελεσμάτων σχετικά με το τμήμα 8 σημείο 1.1 μέρη 1 (Γεωργία, θήρα και δασοκομία), 2 (Αλιεία) και 16 (Δραστηριότητες υπηρεσιών) του παραρτήματος Ι και σχετικά με το τμήμα 8 παράγραφος 2 του παραρτήματος ΙΙ.
γ)
Στην Ελλάδα χορηγούνται παρεκκλίσεις για την παραγωγή των αποτελεσμάτων σχετικά με το τμήμα 8 σημείο 1.1 μέρη 1 (Γεωργία, θήρα και δασοκομία), 2 (Αλιεία) και 16 (Δραστηριότητες υπηρεσιών) του παραρτήματος Ι και σχετικά με το τμήμα 8 παράγραφος 2 του παραρτήματος ΙΙ.
δ)
Στην Κύπρο χορηγούνται παρεκκλίσεις για την παραγωγή των αποτελεσμάτων σχετικά με το τμήμα 8 σημείο 1.1 μέρη 1 (Γεωργία, θήρα και δασοκομία), 2 (Αλιεία) και 16 (Δραστηριότητες υπηρεσιών) του παραρτήματος Ι και σχετικά με το τμήμα 8 παράγραφος 2 του παραρτήματος ΙΙ.
2. Οι παρεκκλίσεις που προβλέπονται στην παράγραφο 1 χορηγούνται μόνο για τα στοιχεία για το πρώτο έτος αναφοράς, δηλαδή το 2004.
Μετά τη λήξη της εν λόγω περιόδου, το Βέλγιο, η Πορτογαλία, η Ελλάδα και η Κύπρος θα διαβιβάσουν τα στοιχεία από το έτος αναφοράς 2006.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Οκτωβρίου 2004.

Labels: 19
20
12
18
15